આપણે આપણી જાતને આટલા કડક માપદંડથી મુલવીએ છીએ એ પાછળનું એક કારણ આપણો સમાજ છે. આપણને એ શીખવવામાં આવે છે કે પ્રેમ સંપાદન કરવા માટે આપણું શરીર નક્કી કરેલા માપદંડમાં બંધ બેસતું હોવું જરૃરી છે. જ્યારે પુરુષોની પસંદગી તેમની સફળતા જોઈને કરવામાં આવે છે. આથી સેક્સની ચોક્કસ વ્યાખ્યા આપણા મગજમાં એવી ઘર કરી ગઈ છે કે એનાથી તસુભરનો પણ ફેરફાર આપણું મન સહન કરી શકતું નથી અને આનો પડઘો આપણી લાગણીઓ પર પડયા વિના રહેતો નથી અને આમાં પ્રચાર માધ્યમોએ સર્જેલી સેક્સીની ઇમેજ બળતામાં ઘી હોમવાનું કામ કરે છે. આનો અર્થ એ થઈ શકે છે કે આપણે આપણા ફીગર અંગે એટલી હદે ચિંતિત રહીએ છીએ કે કેટલીકવાર આપણા શરીરમાં ઉત્પન્ન થતા શારીરિક રોમાંચો પ્રત્યે પણ બેપરવા બની જઈએ છીએ. સ્ત્રીઓ હંમેશાં બાહ્ય સૌંદર્યને એટલું મહત્ત્વ આપે છે એને કારણે તેઓ મુક્ત મને સમાગમનો આનંદ પણ અનુભવી શકતી નથી. તેમજ તેની આંતરીક શક્તિઓ પણ ગૌણ બની જાય છે.